ჩვეულებრივი ბლიკა
ჩვეულებრივი ბლიკა (ლათ. Blicca bjoerkna) — თევზი კობრისებრთა ოჯახისა. ბლიკას მონოტიპიური გვარის ერთადერთი წარმომადგენელი. ახლოს დგას კაპარჭინასთან. სხეულის სიგრძე 16-19 სმ აღწევს, იშვიათად — 35 სმ-ს. წონა 100 გრ. (ზოგჯერ 1,2 კგ). გავრცელებულია ჩრდილოეთის, ბალტიის, შავი, აზოვისა და კასპიის ზღვების აუზებში. გვხვდება მდინარეებში, ტბებსა და წყალსაცავებში. ტოფობს აპრილის ბოლოდან ივლისამდე. დიდი სარეწაო მნიშვნელობა არ აქვს.